b'\n_START_ARTICLE_\nKalev Kukk\n_START_PARAGRAPH_\nKalev Kukk (s\xc3\xbcndinud 3. juunil 1951) on Eesti poliitik, alates 1994. aastast Eesti Reformierakonna liige._NEWLINE_Ta l\xc3\xb5petas Tallinna 42. Keskkooli 1969. aastal. 1974. aastal l\xc3\xb5petas ta Tartu Riikliku \xc3\x9clikooli geograafia eriala. 1980. aastal kaitses ta Eesti NSV Teaduste Akadeemia Majanduse Instituudis majandusteaduste kandidaadi kaardi v\xc3\xa4itekirjaga "\xd0\xa1\xd0\xbf\xd0\xb5\xd1\x86\xd0\xb8\xd0\xb0\xd0\xbb\xd0\xb8\xd0\xb7\xd0\xb0\xd1\x86\xd0\xb8\xd1\x8f \xd1\x81\xd0\xbe\xd1\x8e\xd0\xb7\xd0\xbd\xd0\xbe\xd0\xb9 \xd1\x80\xd0\xb5\xd1\x81\xd0\xbf\xd1\x83\xd0\xb1\xd0\xbb\xd0\xb8\xd0\xba\xd0\xb8 \xd0\xb2\xd0\xbe \xd0\xb2\xd0\xbd\xd0\xb5\xd1\x88\xd0\xbd\xd0\xb5\xd1\x8d\xd0\xba\xd0\xbe\xd0\xbd\xd0\xbe\xd0\xbc\xd0\xb8\xd1\x87\xd0\xb5\xd1\x81\xd0\xba\xd0\xb8\xd1\x85 \xd1\x81\xd0\xb2\xd1\x8f\xd0\xb7\xd1\x8f\xd1\x85 \xd0\xa1\xd0\xa1\xd0\xa1\xd0\xa0: \xd0\xbd\xd0\xb0 \xd0\xbf\xd1\x80\xd0\xb8\xd0\xbc\xd0\xb5\xd1\x80\xd0\xb5 \xd0\xad\xd0\xa1\xd0\xa1\xd0\xa0" (Liiduvabariigi spetsialiseerumine NSV Liidu v\xc3\xa4lismajandussidemetes Eesti NSV n\xc3\xa4itel)._NEWLINE_Ta on olnud VII Riigikogu liige ja VIII Riigikogu liige. Viimases peatusid volitused 6. novembril 1995, mil ta sai Tiit V\xc3\xa4hi kolmanda valitsuse teede- ja sideministriks, volitused taastati 2. detsembril 1996. IX Riigikogu liige oli ta alates 25. m\xc3\xa4rtsist 1999 ja X Riigikogu liige alates 16. maist 2006._NEWLINE_Ta kandideeris 2015. aasta Riigikogu valimistel valimisringkonnas nr 2 ja sai 256 h\xc3\xa4\xc3\xa4lt, kuid valituks ei osutunud._NEWLINE_Ta on olnud Domus Dorpatensise n\xc3\xb5ukogu liige.'